S-186/2017

Mál þetta, sem dómtekið var 4. júlí 2017, er höfðað með ákæru útgefinni af lögreglustjóranum á Suðurnesjum 22. maí 2017 á hendur X, kt. 000000-0000, [...], Reykjavík, fyrir eftirtalin brot:

I. (008-2016-14862)

Húsbrot, eignaspjöll og líkamsárás með því að hafa, sunnudaginn 21. nóvember 2016, ruðst inn til, [...], kt. 000000-0000, brotið stól í eldhúsi með því að sveifla honum þannig að vifta fyrir ofan eldavél brotnaði ásamt pottaplöntu og matarílátum úr gleri.

Telst þessi háttsemi ákærða varða við 231. og 1. mgr. 257. gr. almennra hegningarlaga nr. 19/1940, sbr. lög nr. 20/1981.

II. (008-2016-14862)

Á sama stað og sama tíma og greint er frá í ákærulið I, hrint verðandi barnsmóður sinni, [...], kt. 000000-0000, utan í veginn í eldhúsinu á heimili hennar Heiðarhvammi 1h, Reykjanesbæ, slegið hana tvívegis með flötum lófa í andlit en jafnframt tekið hana í tvisvar sinnum kverkataki með báðum höndum þannig að hún átti erfitt með að anda en hún var gengin 17 vikur á leið með tvíbura þeirra. Urðu afleiðingar háttsemi ákærða þær að [...] hlaut fjölmarar húðblæðingar upp í 2 cm langar vinstra megin á hálsi.

Telst þessi háttsemi ákærða varða við 218. gr. b almennra hegningalaga nr.19/1940.

III. (008-2016-15503)

Með því að hafa, í neðangreindum tilfellum sent í gegnum skilaboð á facebook og sms skilaboð til [...], kt. 000000-0000, þrátt fyrir að ákærða hefði, með ákvörðun lögreglustjórans á Suðurnesja dags.22. nóvember 2016 sem birt var fyrir þann sama dag, verið bannað að vera í sambandi við hana með nokkru móti í sex mánuði:

a. klukkan 02:37-06:37 fimmtudaginn 1. desember 2016, í gegnum samskiptamiðilinn facabook.

b. klukkan 10:34-15:34 fimmtudaginn 1. desember 2016, í gegnum samskiptamiðilinn facabook.

c. klukkan 20:58 föstudaginn 2. desember 2016, með sms skilaboðum.

d. klukkan 21:02 föstudaginn 2. desember 2016, með sms skilaboðum.

e. klukkan 21:03 föstudaginn 2. desember 2016, með sms skilaboðum.

f. klukkan 21:19 föstudaginn 2. desember 2016, með sms skilaboðum.

Teljast þessi brot ákærða varða við 232. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu [...], kt. 000000-0000, er þess krafist að ákærði verði dæmdur til greiðslu skaðabóta að fjárhæð 1.750.000 kr. ásamt vöxtum skv. 8. gr., sbr. 4. gr., laga nr. 38/2001 um vexti og verðtryggingu frá 21. nóvember 2016 til þess dags er liðinn verður mánuður frá því að krafan er kynnt ákærða en frá þeim degi með dráttarvöxtum skv. 6. gr. laga nr. 38/2001, sbr. 9. gr. laganna, til greiðsludags. Þá gerir réttargæslumaður kröfu um þóknun.

Ákærði krefst vægustu refsingar er lög leyfa. Ákærði fellst á að greiða umkrafðar skaðabætur. Þá gerir verjandi kröfu um þóknun.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök. Brot ákærða varða við 231. gr., 1. mgr. 257. gr. og 1. mgr. 217. gr. almennra hegningarlaga nr. 19/1940.

Ákærði er fæddur í [...] 1987. Í sakavottorði ákærða kemur fram að á árinu 2012 var hann dæmdur til að greiða sekt fyrir umferðarlagabrot. Með dómi 2. apríl 2014 var hann dæmdur í fimm mánaða fangelsi, þar af þrír mánuðir skilorðsbundnir í tvö ár, fyrir brot gegn 233. gr., 1. mgr. 217. gr. og 232. gr. almennra hegningarlaga, auk umferðarlagabrots. Einnig var hann sviptur ökurétti í þrjá mánuði. Ákærði lauk afplánun 12. október 2015. Með dómi 18. júní 2014 var ákærða dæmdur hegningarauki, fangelsi í einn mánuð, fyrir brot gegn 1. mgr. 217. gr., 231. gr. og 1. mgr. 257. gr. almennra hegningarlaga. Ákærði lauk afplánun 11. nóvember 2015. Hinn 5. febrúar 2016 var ákærða dæmdur hegningarauki, fangelsi í tólf mánuði, þar af níu mánuðir skilorðsbundnir í tvö ár, fyrir brot gegn 1. mgr. 106. gr., 217. gr., 1. mgr. 232. gr. og 1. mgr. 232. gr. sbr. 20. gr. almennra hegningarlaga. Auk þess var ákærða gert að greiða sekt fyrir umferðarlagabrot og hann var sviptur ökurétti í tvö ár. Ákærði lauk afplánun 16. mars 2017. Með dómi 25. apríl 2017 var ákærði dæmdur í fangelsi í tíu mánuði, þar af níu mánuðir skilorðsbundnir í tvö ár, fyrir umferðarlagabrot, en skilorðsdómurinn frá 5. febrúar 2016 var dæmdur upp. Ákærði var sviptur ökurétti ævilangt. Brot sem ákærði er nú sakfelldur fyrir voru framan fyrir dóminn 25. apríl 2017. Verður ákærða nú dæmdur hegningarauki og skilorðsdómurinn frá 25. apríl 2017 dæmdur upp og ákærða gerð refsing í einu lagi, sbr. 78., 77. og 60. gr. almennra hegningarlaga. Við ákvörðun refsingar ber að líta til þess að um var að ræða brot gegn verðandi barnsmóður hans og hefur það áhrif til refsiþyngingar. Einnig ber að horfa til þess að ákærði hefur áður gerst sekur um ofbeldisbrot. Til refsilækkunar verður að horfa til þess að ákærði hefur sýnt mikla iðrun og skýlaust játað brot sín. Hann hefur einnig fallist á bótakröfu brotaþola. Líkamlegir áverkar brotaþola voru ekki alvarlegir. Þá hefur komið fram að ákærði hafi náð sáttum við brotaþola og sé í samskiptum við börnin. Fyrir liggur vottorð um að ákærði hafi farið í meðferð. Að öllu þessu virtu þykir refsing ákærða hæfilega ákveðin fangelsi í 18 mánuði, en rétt þykir að fresta fullnustu 17 mánaða þeirrar refsingar og sá hluti hennar falli niður að liðnum tveimur árum frá birtingu dómsins, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði hefur samþykkt skaðabótakröfu brotaþola. Samkvæmt því ber honum að greiða umkrafðar skaðabætur. Dráttarvextir skulu reiknast frá 14. mars 2017, þegar liðinn var mánuður frá birtingu kröfunnar fyrir ákærða, sbr. 9. gr. laga nr. 38/2001 um vexti og verðtryggingu.

Með vísan til 1. mgr. 218. gr. laga nr. 88/2008 um meðferð sakamála ber að dæma ákærða til að greiða sakarkostnað málsins, samtals 1.030.260 krónur. Samkvæmt yfirliti um sakarkostnað er um að ræða kostnað vegna læknisvottorðs, 29.400 krónur. Þá ber ákærða að greiða þóknun verjanda á rannsóknarstigi, T-kk-ef K-kk-ef hdl., sem er ákveðin með vísan til fyrirliggjandi yfirlits, 123.250 krónur. Þóknun verjanda ákærða fyrir dómi, S-kvk-ef P-kvk-ef hdl., er ákveðin samkvæmt fyrirliggjandi yfirliti 225.060 krónur. Þá er þóknun réttargæslumanns brotaþola, vegna vinnu á rannsóknarstigi og fyrir dómi, ákveðin með hliðsjón af tímaskýrslu, 652.550 krónur. Í öllum tilfellum hefur verið tekið tillit til virðisaukaskatts.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, X, sæti fangelsi í 18 mánuði, en fresta skal fullnustu 17 mánaða refsingarinnar og sá hluti hennar falla niður að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði [...] 1.750.000 krónur ásamt vöxtum samkvæmt 1. mgr. 8. gr. laga nr. 38/2001, um vexti og verðtryggingu, frá 21. nóvember 2016 til 14. mars 2017, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærði greiði 1.030.260 krónur í sakarkostnað, þar með talda þóknun verjanda á rannsóknarstigi, T-kk-ef K-kk-ef héraðsdómslögmanns, að fjárhæð 123.250 krónur, þóknun verjanda fyrir dómi, S-kvk-ef P-kvk-ef héraðsdómslögmanns, að fjárhæð 225.060 krónur, og þóknun réttargæslumanns brotaþola á rannsóknarstigi og fyrir dómi, H-kvk-ef A-kvk-ef héraðsdómslögmanns, að fjárhæð 652.550 krónur.

S-kvk-nf B-kvk-nf

.